L 45/1390
FI
Euroopan unionin virallinen lehti
24.2.2022
KOMISSIO PILOTTIHANKKEET
LUKU PP 01 — TUTKIMUS JA INNOVOINTI (jatkoa) PP 01 21
(jatkoa)
PP 01 21 01
(jatkoa) Jarrupölyn suodatuksen päästövähennyspotentiaalia olisi arvioitava.
Olosuhteet jarrujen ja pyöräkotelon läheisyydessä ovat monimutkaiset, joten ensimmäisessä vaiheessa olisi suoritettava hiukkasten mittaus ohjelmatyöryhmän lähestymistapaa noudattaen laboratoriotestit inertiadynamometrillä varustetulla testipenkillä.
Laboratoriotesteihin olisi otettava ainakin kolme ajoneuvoa, jotka kattavat kevyiden henkilö- ja hyötyajoneuvojen jarrut.
b) Lisäkenttätestit, joilla arvioidaan jarrupölyn suodatuksen aikaan saamaa päästöjäljen pienentymistä
Pyöräkotelon monimutkaisia olosuhteita lähellä jarruja ei voida asianmukaisesti kattaa laboratoriotesteillä.
Sen vuoksi olisi tehtävä lisäksi kenttätesti, johon otetaan ainakin kolme ajoneuvoa, jotka kattavat kevyiden henkilö- ja hyötyajoneuvojen jarrut.
Hiukkaspäästöjen väheneminen todellisissa ajo-olosuhteissa olisi osoitettava gravimetrisen mittauksen perusteella, ja sitä verrataan laboratoriotuloksiin.
c) Laboratoriotestit, joilla arvioidaan aktiivisten ilmansuodatusjärjestelmien aikaan saamaa päästöjäljen pienentymistä
Aktiivisen ilmansuodatinjärjestelmän läpi kulkeva tilavuusvirta eri ajonopeuksilla määritetään laboratorioasteikolla.
Laboratorio-oloissa testejä voidaan toistaa ympäristöolosuhteista riippumatta.
Sen vuoksi olisi tehtävä tuulitunne­ likokeita.
Päästövähennys voidaan laskea määritettyjen tilavuusvirtojen perusteella hyödyntäen tietoa ympäröivän ilman tyypillisistä pölypitoisuuksista.
Tuulitunnelikokeisiin olisi otettava vähintään kolme ajoneuvoa, jotka kattavat kevyet henkilö- ja hyötyajoneuvot sekä raskaat hyötyajoneuvot.
d) Lisäkenttätestit, joilla arvioidaan aktiivisten ilmansuodatusjärjestelmien aikaan saamaa päästöjäljen pienentymistä
Yksilöityjen ratkaisujen päästövähennyspotentiaalia olisi testattava lisäksi kenttätestissä todellisissa ajo-olosuhteissa.
Testattavaksi olisi otettava vähintään kaksi jälkiasennusratkaisua, ja PM10- ja PM2.5-hiukkasten väheneminen erilaisissa ympäristöolosuhteissa (lämpötila, kosteus, hiukkaspitoisuus, liikenteen tiheys) ilmoitetaan määrällisesti.
Kenttätestiin olisi kuuluttava vähintään 20 kevyttä henkilö- ja hyötyajoneuvoa ja raskasta hyötyajoneuvoa vähintään kolmessa Euroopan kaupungissa.
Kenttätestin tulokset antanevat tulevaa lainsäädäntöä ajatellen viitteitä siitä, miten ympäristöolosuhteet vaikuttavat ajoneuvojen hiukkasjalanjälkeen kaiken kaikkiaan.
3) Integroituja pölyhiukkasten suodatusjärjestelmiä koskeva toteutettavuustutkimus ja demonstrointiajoneuvo
Olisi tehtävä toteutettavuustutkimus, jossa selvitetään mahdollisuuksia asentaa edellä kuvattuja jälkiasennusratkaisuja tuleviin ajoneuvoihin.
Erityisesti olisi selvitettävä, missä määrin suodatusjärjestelmiä voidaan asentaa tulevaan ajoneuvokantaan.
On tehtävä kokonaisvaltainen tekninen arviointi, jotta voidaan arvioida kokonaisvaikutus ajoneuvon päästöjalanjälkeen.
Lisäksi olisi rakennettava prototyyppiajoneuvo (demonstrointiauto), johon järjestelmät on asennettu ja jota voidaan käyttää uusissa kenttätesteissä.